**Regulament Tombolă**

1. Organizatorul tombolei

Organizatorul Campaniei de donare de sânge ”Europa pentru TINE! Tu pentruVIAȚĂ! Fii DONATOR!” este Biroul Regional pentru Cooperare Transfrontaliera Suceava pentru granița România – Ucraina, adresa: Strada Bistriței nr. 8A, Clădirea DAE 1, etaj 1, 720274 Suceava, România, E-mail: [info.ro-ua@brctsuceava.ro](mailto:info.ro-ua@brctsuceava.ro), Telefon: +40 230 530 049; Fax: +40 230 530055 (prin departamentul Secretariat Tehnic Comun al Programului Operațional Comun România – Ucraina 2014- 2020).

În cadrul Campaniei de donare de sânge ”Europa pentru TINE! Tu pentru VIAȚĂ! Fii DONATOR!” se va organiza o tombolă pentru a răsplăti participarea donatorilor. Se vor oferi ca premii 9 biciclete MTB, câte una pentru fiecare centru de donare: Suceava, Botoșani, Baia Mare, Satu Mare, Tulcea, Cernăuți, Odesa, Uzhorod și Ivano- Frankivsk.

2. Dreptul de participare

Tombola este organizata si se va desfășura la Suceava, la sediul BRCT.

La aceasta tombolă pot participa toate persoanele fizice, donatori în cadrul Campaniei de donare de sânge ”Europa pentru TINE! Tu pentru VIAȚĂ! Fii DONATOR!”, din România și Ucraina, în perioada 18-20 septembrie 2019. Cei care vor dona sânge și doresc să participe la tombola campaniei se pot înscrie pe listele deschise la fiecare centru de donare, unde va trebui să ofere următoarele informații: nume, prenume, nr. de telefon mobil la care pot fi contactați în perioada 27 septembrie-11 octombrie, adresa de email.

La tombolă nu pot participa angajații BRCT Suceava, ai oficiilor antenă din Cernăuți și Odessa, ai MDRAP, ai centrelor de transfuzie, precum și rudele lor de gradul I.

3. Mecanismul tombolei

În perioada campaniei, respectiv 18-20 septembrie 2019, donatorii care doresc să participe la tombolă se pot înscrie pe listele care vor fi disponibile la ieșirea din sala de donare, oferind următoarele informații: nume, prenume, nr. de telefon mobil, adresa de email, semnătura.

Fiecărui participant înscris pe listă i se va aloca un număr de ordine care îi va fi comunicat acestuia. Numerele de ordine vor fi folosite ulterior pentru extragerea câștigătorului aferent fiecărui centru.

4. Desemnarea Câștigătorilor

Pe data de 26.09.2019, orele 14.00 va avea loc tragerea la sorți, la sediul BRCT. Pentru fiecare centru de transfuzie vor fi extrași un câștigător și 1 rezervă, corespunzător numărului de ordine de pe lista de înscriere.

Desemnarea câștigătorilor se va face de către o echipă a BRCT Suceava, în prezența unei comisii și pe baza unui proces verbal. În cazul în care câștigătorul nu va putea fi contactat la datele de contact indicate în formularul de înscriere la tombolă, în perioada 26 septembrie - 4 octombrie, BRCT va contacta rezerva in perioada 5 - 11 octombrie 2019, urmând aceeași procedură. Câștigătorul extras inițial, care nu a putut fi contactat în termenul de mai sus, nu va mai putea revendica premiul.

Tragerea la sorți va fi transmisa în direct pe pagina de Facebook a programului: <https://www.facebook.com/ENI-CBC-Romania-Ukraine-2014-2020-894715383990595/>, în data de 26 septembrie, începând cu ora 14.00.

5. Premii

Se acorda 9 premii, respectiv 9 biciclete MTB.

Premiile nu se acordă în bani.

Câștigătorii vor fi anunțați telefonic și prin email, iar lista acestora va fi postată pe site-ul programului wwww.ro-ua.net în cursul zilei de 27.09.2019. Câștigătorii vor ridica premiul de la sediul Centrului de Transfuzie unde au donat sânge, în orarul de lucru al centrului, în termen de maximum 10 zile lucrătoare de la data extragerii și vor semna un proces verbal de predare-primire. În cazul în care câștigătorul nu se prezintă pentru ridicarea premiului în termenul stipulat, acesta nu va mai putea emite pretenții asupra premiului. Costurile aferente ridicării și transportului premiului de la Centrul de Transfuzie la adresa câștigătorului vor fi suportate integral de către câștigător.

7. Informarea participanților

Prezentul Regulament stă la dispoziția oricărei persoane sau autorități interesate.

Participarea la tombolă implică obligativitatea respectării prevederilor prezentului Regulament.

8.Prelucrarea datelor personale

Prin înscrierea pe listele de participare la tombolă, participanții declară că sunt de acord ca datele lor personale să fie prelucrate și utilizate de organizator în scopuri precum: înmânarea premiilor câștigătorilor, înregistrarea și validarea câștigătorilor.

Prin înscrierea la tombolă, participanții sunt de acord cu prevederile prezentului Regulament și sunt de acord ca numele, prenumele, să fie făcute publice pe paginile de internet: [www.brctsuceava.ro](http://www.brctsuceava.ro), [www.ro-ua.net](http://www.ro-ua.net) și pe paginile de facebook ale programului și BRCT Suceava, fără alte obligații sau plăți.

Organizatorul se obligă să respecte toate prevederile regulamentului european privind protecția datelor cu caracter personal, privind protecția datelor personale stocate.

Participarea la tombolă presupune acceptul participanților referitor la faptul că, în baza acordului lor expres liber exprimat în scris numele, prenumele, înregistrate de Organizator pot fi făcute publice și folosite pentru a face publică premierea și asocierea cu organizatorul și campania de donare de sânge ”Europa pentru TINE! Tu pentru VIAȚĂ! Fii DONATOR!”, fără a prejudicia imaginea ori drepturile acestora. Cesiunea și utilizarea de către organizator a acestor imagini se va face fără niciun fel de plată suplimentară pentru participanți.